[{"text_idx": "#000000", "text": "Historia itinero tra Branicki-palaco en Bjalistoko"}, {"text_idx": "#000002", "text": "La historia baroka Palaco de Branicki-familio en Bjalistoko estas la vizitkarto ne nur de la urbo, sed ankau\u0306 de la tuta regiono. De kelkdek jaroj trovig\u0302as en g\u0302i Medicina Universitato. Antau\u0306nelonge g\u0302i finefektivigis la projekton \u201ePromeno en la pasintecon\u201d. Kadre de g\u0302i estis restau\u0306ritaj la 18-jarcentaj monumentoj de Herkuloj sur la palaca korto, la c\u0302efa salonego Aula Magna, la palaca kapelo, la surmuraj pentraj\u0302oj, oni disponigis al la vizitantoj la palacajn kelojn. Tra c\u0302iuj c\u0302i lokoj kondukas nun historia itinero rakontanta pri la historio de la magnata familio Branicki, de la palaco kaj de Bjalistoko. Malgrau\u0306 tio, ke la palaco estas la sidejo de la universitato c\u0302iutage tiun unu el la plej gravaj barokaj rezidejoj en Pollando vizitas multaj vizitantoj. La planoj de la palaca-g\u0302ardeno komplekso en Bjalistoko kreig\u0302is en la 16-a jarcento. G\u0302i akiris la plej grandan brilon en la tempo de hetmano Jan Klemens Branicki en la 18-a jarcento. Bjalistoko posedis tiam unu el la plej belaj barokaj g\u0302ardenoj ne nur en Pollando, sed ankau\u0306 en Eu\u0306ropo. Ekde la fino de la 90-aj jaroj de la 20-a jarcento okazas \u2013 kun pau\u0306zoj \u2013 g\u0302ia revalorigado."}]